2. ΑΝΑΓΚ. ΝΟΜΟΣ υπ’ αριθ. 791 της 14/22 Ιουλ. 1937 (ΦΕΚ Α΄ 275) Περί του τρόπου εκτελέσεως έργων τινών του Υπουργείου Αεροπορίας. Καταργήθηκε κατά το μέρος που αναφέρεται στην κατασκευή έργων από την περίπτ. ι παρ. 1 άρθρ. 28 Νόμ. 1418/1984, ΦΕΚ Α΄ 23, (τόμ. 23 σελ. 130,625), με την επιφύλαξη του άρθρ. 27 του ίδιου Νόμου. Άρθρ.1.-Δυνάμει των διατάξεων του παρόντος Νόμου εκτελούνται τα έργα εκείνα του Υπουργείου Αεροπορίας, ων η εκτέλεσις κρίνεται ότι δέον να μη λάβη ευρείαν δημοσιότητα. Τον καθορισμόν των έργων τούτων ενεργεί ο Υπουργός της Αεροπορίας δι’ εμπιστευτικής αποφάσεώς του, προκαλουμένης υπό του Γενικού Επιτελείου Αεροπορίας. Τα έργα ταύτα εκτελούνται παρά της Δ/νσεως Δημοσίων Έργων Υπουργείου Αεροπορίας, η δε επίβλεψις αυτών ή η απολογιστική των εκτέλεσις ανατίθεται εις ένα των ταύτη ανηκόντων Μηχανικών. Άρθρ.2.-Η Διεύθυνσις Δημοσίων Έργων Υπουργείου Αεροπορίας ενεργεί την εκτέλεσιν των ως άνω έργων κατά ένα των επομένων τρόπων, ούτινος η εκλογή γίνεται δι’ αποφάσεως του Υπουργού της Αεροπορίας, προκαλουμένης παρά του Γενικού Επιτελείου Αεροπορίας και της Δ/νσεως Δημ. Έργων, ανεξαρτήτως του ποσού της απαιτουμένης δια την εκτέλεσιν της εργασίας δαπάνης. α)Δια διαγωνισμού δι’ ενσφραγίστων προσφορών μεταξύ ωρισμένων εργολάβων παρεχόντων εχέγγυα καλής και ταχείας εκτελέσεως και εμπνεόντων εμπιστοσύνην τηρήσεως της επιβαλλομένης εχεμυθείας. β)Δια προχείρων διαγωνισμών μεταξύ εργολάβων παρεχόντων τα εχέγγυα α΄ παραγράφου. γ)Δι’ απ’ ευθείας συμβάσεως και άνευ διαγωνισμού εις πρόσωπα παρέχοντα τα εχέγγυα της α΄ παραγράφου. δ)Απολογιστικώς δια των υπό τας διαταγάς της Μηχανικών. Οι ως άνω διαγωνισμοί δεν λαμβάνουσι δημοσιότητα. Άρθρ.3.-Η εκτέλεσις των προκειμένων έργων και μελετών ανατίθεται μόνον εις Έλληνας, αποκλειομένων των ξένης Εθνικότητος ατόμων. Άρθρ.4.-Ο Υπουργός της Αεροπορίας έχει το δικαίωμα δια της Δ/νσεως Δημοσίων Έργων να ενεργή την προμήθειαν υλικών μόνον δι’ επειγούσης ανάγκης μέχρι του ποσού των 200.000 δραχμών δια προχείρου διαγωνισμού ή δι’ απ’ ευθείας αγοράς. Αι πέραν των 200.000 δραχμών προμήθειαι υλικού ενεργούνται παρά του Υπουργού Αεροπορίας δια της Δ/νσεως Δημοσίων Έργων δια δημοσίου διαγωνισμού. Αεροπορικά Έργα και Προμήθειες 36.Ζ.ζ.2-4 36.Ζ.ζ.1 Αεροπορικά Έργα και Προμήθειες Άρθρ.5.-Κατά τα λοιπά δια την εκτέλεσιν των ανωτέρω έργων ισχύουσιν, εφ’ όσον δεν αντίκεινται προς τα δια του παρόντος καθοριζόμενα, αι κείμεναι διατάξεις περί εκτελέσεως των Δημοσίων Έργων. Αι απολογιστικαί εργασίαι δύνανται εν πάση περιπτώσει να εκτελώνται και άνευ διαγωνισμού, κατόπιν αποφάσεως του Υπουργού της Αεροπορίας προκαλουμένης παρά του Γενικού Επιτελείου Αεροπορίας και της Διευθύνσεως Δημοσίων Έργων Υπουργείου Αεροπορίας. Άρθρ.6.-Εργολάβοι εκτελέσεως των ως άνω έργων κηρύσσονται οριστικώς έκπτωτοι υπό του Υπουργού της Αερ/ρίας, εκτός των υπό των κειμένων διατάξεων προβλεπομένων περιπτώσεων και δια παράβασιν της οφειλομένης εχεμυθείας, πάντοτε κατόπιν γνωματεύσεως του Γ.Ε.Α. Άρθρ.7.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, αι δε λεπτομέρειαι του παρόντος κανονισθήσονται δια Β.Δ/τος προκαλουμένου υπό του Υπουργού Αεροπορίας. 